  Анжелика Тихонова корреспондент 1-тӥ куартолэзе Ижкарын Тулыслэн но Ужлэн нуналзылы сӥзем концерт (0+) ортчоз. Со сярысь элькун тӧролэн но кивалтэтлэн пресс-службазы ивортӥз. Концерт 11 часын Ижкарысь Шор площадьын кутскоз Калыкез «Шулдыр ӝыт» ансамбль но нимысьтыз куно – «Ласковый май» группалэн солистэз Андрей Крутов шулдыртозы. Пусъём, элькунысь профсоюзъёслэн федерацизылэн кивалтӥсез Сергей Шерстобит верамъя, пандемия сэрен сяме пырем демонстрация туэ уз луы.  Тодэ вайытом, праздник вылтӥ Россиын улӥсьёсты куинь шутэтскон нуналъёс возьмало.  Ватсалом, 12-тӥ инвожое, Карлэн нуналаз, Ижкарын улӥсьёсты но куноосты Rauf&Faik дуэт шулдыртоз. Тегъёс: Мерлык Лулчеберет Ижкар Удмуртия праздникъёс  